jemenutvikling


 * Utviklingen de senere årene **

Jemen var kjent som et gammelt arabisk kulturrike allerede 1200 før vår tidsregning, og ble da regnet som verdens rikeste land – ”det lykkelige arabia”. Etter borgerkriger på 1960-tallet ble landet delt i to: Sør-Jemen og (Nord-)Jemen. I 1990 var det enighet fra begge hold om å gjenforene de to statene. Funn av olje og naturgass spilte en avgjørende rolle i denne avgjørelsen, fordi det økonomiske utbytte trolig ville bli større om de valgte og samarbeide om oljeproduksjonen. Før sammenslåingen var Nord-Jemen den sterkeste parten i både størrelse og økonomi, men Ali Abdullah Saleh, som tilhørte et sør-jemittiske parti, ble valgt som president. I 1991 ble en liberal grunnlov vedtatt etter en folkeavstemning, der de åpnet for fri partidannele og fri presse. I 1994 brøt det ut en borgerkrig mellom militære grupper i nord og sør. Forsvaret var enda ikke integrert, noe som forårsaket at krigen førte til store ødeleggelse.

Jemen viser seg å ha grobunn for radikal islamisme, og flere grupper i landet har utført en rekke terrorhandlinger. Blant annet sees Abu Ali-Harti på som al-Qaidas avdeling i Jemen.. I 2004 brøt det ut et opprør mot staten, og man fryktet at al-Qaida sto bak. Det viste seg derimot at det var en gruppe zaidi-muslimer som ville bevare deres religiøse og kulturelle identitet, ikke erobre makten. Zaidi-muslimene er en relativt liten gruppe i Jemen som føler seg truet av de sunni-dominerte sentralmaktene.

Kultur for våpen og mangel på statlig kontroll gjør at USA ser på Jemen som et potensielt baseområde for al-Qaaida. I januar 2009 slo avdelingene i Jemen og Saudi-Arabia seg sammen til én al-Qaida avdeling for den arabiske halvøy. I desember 2009 rettet USA og jemenittiske myndigheter et angrep mot mistenkte al-Qaida grupper, og angrepene fortsatte utover romjulen da det ble kjent at terroristen bak et mislykket terrorangrep på et amerikansk fly, hadde fått opplæring i Jemen.

Jemen har etter hvert bestemt seg for å bekjempe terror uten hjelp fra utenlandske styrker. I januar 2010 doblet USA sin støtte til staten Jemen. Senere i januar måned ble vestlige giverland og Jemens regjering enige om en plan for bekjempelse av terror, knyttet til økonomisk utvikling i landet.